Татарстанда шәхси йортта кеше янып үлгән (ФОТО)

	Казанда Идел буе районында шәхси йортта 65 яшьлек ир-ат янып үлгән. Бу хакта “Татар-информ”га Россия Гадәттән тыш хәлләр министрлыгының Татарстан буенча Баш идарәсе матбугат хезмәтендә хәбәр иттеләр. Кичә 11.02 сәгатьтә үзәк янгын элемтә бүлегенә Казанның Пожарная урамындагы 32нче шәхси йорт януы турында хәбәр алынган. 	 Урынга 7, 10, 1нче номерлы янгын сүндерү-коткару бүлеге хезмәткәрләре, полицейскийлар, медиклар һәм дознавательләр килгән.

 

Аларны каршылаучылар өйдә ир-ат барлыгын җиткергән. Янгын 10 квадрат метр мәйданны чолгап алган. Таралу куркынычы булмаган. 10 минут эчендә ут бастырылган. Караватта нык пешкән 65 яшьлек ир-ат мәете табылган.

 

Янгынның беренчел сәбәпләре – ут белән саксыз эш итү. 
	---	
Татар-информ

	№ --- | 24.04.2017	


